**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

------------- 2023 թվականի N ------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒՆԻՍԻ 8-Ի  N 657-Ն ՈՐՈՇՄԱՆ**  **ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Ղեկավարվելով «Հիմնադրամների մասին» օրենքի 15-րդ հոդվածի 4-րդ, «Նորմատիվ իրավական ակտերի մասին» օրենքի 34-րդ հոդվածի 1-ին մասերով՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2017 թվականի հունիսի 8-ի  N 657-Ն որոշմամբ հաստատված կանոնադրությունը (պետական գրանցման համարը՝ 222.160.971169) լրացնել նոր՝ 62.1 կետով․

«62.1 ԲՊՀ-ի ռեկտորի պաշտոնը թափուր մնալու կամ այլ պատճառով ռեկտորի լիազորությունները կատարելու անհնարինության դեպքում մինչև սույն կանոնադրությամբ սահմանված կարգով ռեկտորի ընտրությունը (ընտրության արդյունքների հաստատումը) ռեկտորի պարտականություններն ամբողջ ծավալով իրականացնում է ԲՊՀ-ի պրոռեկտորը, իսկ մեկից ավելի պրոռեկտորների պարագայում՝ ԲՊՀ-ում առավել երկար ստաժ ունեցող պրոռեկտորը: Պրոռեկտոր(ներ)ի պաշտոնը թափուր մնալու կամ պրոռեկտոր(ներ)ի բացակայության կամ այլ պատճառով պրոռեկտոր(ներ)ի լիազորությունները կատարելու անհնարինության դեպքում՝ մինչև սույն կանոնադրությամբ սահմանված կարգով ռեկտորի ընտրությունը (ընտրության արդյունքների հաստատումը) ռեկտորի պարտականություններն ամբողջ ծավալով իրականացնում է ԲՊՀ դեկաններից կամ դեկանի պարտականությունները կատարողներից մեկը, ով ունի ԲՊՀ պրոռեկտորի առավել երկար աշխատանքային ստաժ, իսկ ԲՊՀ պրոռեկտորի աշխատանքային ստաժի բացակայության դեպքում՝ ԲՊՀ-ում առավել երկար աշխատանքային ստաժ ունեցող դեկաններից կամ դեկանի պարտականությունները կատարողներից մեկը:»։

Նախատեսել որ, «Վ. Բրյուսովի անվան պետական համալսարան» հիմնադրամի կանոնադրության՝ սույն որոշումից բխող փոփոխության պետական գրանցման դիմումը ներկայացնում է Կրթության, գիտության, մշակույթի և սպորտի նախարարը՝ սույն որոշումն ուժի մեջ մտնելուց հետո երկօրյա ժամկետում։

Սույն որոշումն ուժի մեջ է մտնում պաշտոնական հրապարակմանը հաջորդող օրվանից: